Da Beoplay Portal også bruges til samtaler, er der tilføjet en ny funktion kaldet Own Voice (stemmefokus). Funktionen Own Voice (stemmefokus) gør det muligt at styre, hvor meget lyd fra mikrofonen der dirigeres tilbage til hovedtelefonerne, så du kan justere niveauet af din egen stemme. Kort fortalt kan du vælge, hvor meget af din egen stemme og omgivelserne du vil høre, og hvor meget du vil lukke af for. Da denne funktion hovedsageligt er beregnet til samtaler, er den tilgængelig i Beoplay Portal, når mikrofonerne er aktive.
Hvis du primært skal bruge hovedtelefonerne til gaming, kan du tilpasse brugen af touch-panelet på venstre ørekop i Bang & Olufsen appen for at få gaming-/chatbalance til Xbox i stedet for ANC/Own Voice (aktiv støjreduktion/stemmefokus). Husk også, at du altid kan bruge appen til at justere gaming-/chatbalancen, og at lyden i mikrofonerne kan slås fra både direkte på hovedtelefonerne og i appen.
Der vises et ikon om, hvorvidt lyden i mikrofonen er slået fra eller til, på Beoplay Portal produktsiden i appen, og når den er slået fra, lyser indikatorlyset ud for tænd/sluk-/Bluetooth-knappen rødt.